Hvis du for eksempel ikke møder op til en samtale i jobcentret, som du er indkaldt til, anses det som manglende rådighed, og dine dagpenge stopper, indtil du er til rådighed igen. Det vil sige, at du straks skal tage kontakt igen og oplyse om årsag til dit fravær.
A-kassen kan også vurdere, at du ikke står til rådighed af andre grunde. Så kan du helt miste retten til dagpenge. For at få dagpenge igen, kræver det, at du (som fuldtidsforsikret) har:
enten 300 løntimer inden for tre sammenhængende måneder.
eller 276 løntimer inden for 12 sammenhængende uger.
eller – hvis du er deltidsforsikret – har fået indberettet 138-150 timer.
Kun ustøttet arbejde tæller med. Det vil sige, at for eksempel tæller virksomhedspraktik ikke med. Du kan også få ret til dagpenge igen ved at have indtægt fra selvstændig virksomhed. Hør nærmere om det i din lokale 3F a-kasse.